b'\n_START_ARTICLE_\nPolandball\n_START_PARAGRAPH_\nPolandball (englantia, \xe2\x80\x9dPuola-pallo\xe2\x80\x9d) tai countryball (\xe2\x80\x9dmaa-pallo\xe2\x80\x9d) on k\xc3\xa4ytt\xc3\xa4jien luoma Internet-ilmi\xc3\xb6, joka syntyi vuoden 2009 loppupuolella saksalaisella Krautchan.net-kuvafoorumilla. Meemiss\xc3\xa4 maat esitet\xc3\xa4\xc3\xa4n pallon muotoisina persoonina, jotka usein keskustelevat kesken\xc3\xa4\xc3\xa4n kehnolla englannin kielell\xc3\xa4, johon on usein sekoitettu maan kielen kielioppia, kirjaimia tai sanoja. Verkkosarjakuvissa vitsallaan eri maiden stereotypioiden, kansainv\xc3\xa4listen suhteiden ja historiallisten yhteenottojen kustannuksella._NEWLINE_Yleisin t\xc3\xa4h\xc3\xa4n sarjakuvatyyliin viittaava nimi on polandball, vaikka nimenomaan Puolaa esitt\xc3\xa4v\xc3\xa4\xc3\xa4 hahmoa ei tietyss\xc3\xa4 sarjakuvassa esiintyisi, tai countryball. Se on saanut suuren suosion Internetiss\xc3\xa4, ja sill\xc3\xa4 on noin miljoona seuraajaa eri sivustoilla, kuten Krautchanissa, 4chanissa, Facebookissa, Imgurissa, Redditiss\xc3\xa4, Instagramissa, 9GAG:ss\xc3\xa4 ja VK:ssa.\n_START_SECTION_\nTaustat\n_START_PARAGRAPH_\nPolandballin juuret ovat elokuussa 2009 k\xc3\xa4ydyss\xc3\xa4 "kybersodassa" puolalaisten ja muun maalaisten Internet-k\xc3\xa4ytt\xc3\xa4jien v\xc3\xa4lill\xc3\xa4 drawball.com-sivustolla, jossa on virtuaalinen maalauskangas johon Internet-k\xc3\xa4ytt\xc3\xa4j\xc3\xa4t voivat piirt\xc3\xa4\xc3\xa4 haluamaansa vaikka toistenkin k\xc3\xa4ytt\xc3\xa4jien p\xc3\xa4\xc3\xa4lle. Puolalaisten k\xc3\xa4ytt\xc3\xa4jien keskuudessa syntyi idea piirt\xc3\xa4\xc3\xa4 Puolan lippu palloon. Tuhannet puolalaiset valtasivat yhdess\xc3\xa4 kuitenkin koko kankaan, j\xc3\xa4tt\xc3\xa4en yl\xc3\xa4osan valkoiseksi ja alaosan punaiseksi, kirjoittaen sanan "POLSKA" kankaan keskelle. 4chan-k\xc3\xa4ytt\xc3\xa4j\xc3\xa4t my\xc3\xb6hemmin peittiv\xc3\xa4t kankaan suurella hakaristill\xc3\xa4._NEWLINE_Saksalaisella Krautchan.net-kuvafoorumilla olleella /int/-laudalla k\xc3\xa4viv\xc3\xa4t usein englantia kielen\xc3\xa4\xc3\xa4n k\xc3\xa4ytt\xc3\xa4v\xc3\xa4t Internetin k\xc3\xa4ytt\xc3\xa4j\xc3\xa4t. Polandball-ilmi\xc3\xb6n alusta annetaan usein kunnia brittil\xc3\xa4iselle k\xc3\xa4ytt\xc3\xa4j\xc3\xa4lle Falco:lle, joka syyskuussa 2009 loi Microsoft Paintia k\xc3\xa4ytt\xc3\xa4en sarjakuvan trollatakseen samalla laudalla ollutta rikkin\xc3\xa4ist\xc3\xa4 englantia puhunutta puolalaista Wojak-nimist\xc3\xa4 k\xc3\xa4ytt\xc3\xa4j\xc3\xa4\xc3\xa4. Sarjakuvan piirt\xc3\xa4misen otti sittemmin tavakseen useat laudalla olleet ven\xc3\xa4l\xc3\xa4iset._NEWLINE_Polandball-sarjakuvilla ei ole m\xc3\xa4\xc3\xa4r\xc3\xa4ttyj\xc3\xa4 tekij\xc3\xb6it\xc3\xa4, ja kenell\xc3\xa4 tahansa on oikeus tehd\xc3\xa4 niit\xc3\xa4. Ilmi\xc3\xb6 kulminoituu levi\xc3\xa4m\xc3\xa4ll\xc3\xa4 useilla eri Internet-sivustoilla, mukaan lukien Redditiss\xc3\xa4  ja Facebookissa, miss\xc3\xa4 jokaisella maalla on oma alaredditins\xc3\xa4 ja sivunsa, kuten USAball (Yhdysvallat) ja UKball (Yhdistynyt kuningaskunta).\n_START_SECTION_\nPuola\n_START_PARAGRAPH_\nPolandballin l\xc3\xa4ht\xc3\xb6kohta, joka sai kuuluisuutta Smolenskin lento-onnettomuuden (jossa kuoli silloinen Puolan presidentti Lech Kaczy\xc5\x84ski), j\xc3\xa4lkimainingeissa on sen kuvastus Puolasta ja sen historiasta, suhteista muihin maihin ja stereotypioista, keskittyen puolalaiseen megalomaniaan ja kansallisiin komplekseihin. Countryballien v\xc3\xa4linen keskustelu on yleens\xc3\xa4 rikkin\xc3\xa4ist\xc3\xa4 englantia - englantia p\xc3\xa4\xc3\xa4osin kielen\xc3\xa4 k\xc3\xa4ytt\xc3\xa4vi\xc3\xa4 maita lukuun ottamatta - sek\xc3\xa4 siin\xc3\xa4 on usein my\xc3\xb6s seassa Internet-slangia Lolcat-ilmi\xc3\xb6n tapaan. Yleens\xc3\xa4 my\xc3\xb6s sarjakuvan lopussa Puola, jonka lippu esitet\xc3\xa4\xc3\xa4n usein yl\xc3\xb6salaisin (punainen valkoisen p\xc3\xa4\xc3\xa4ll\xc3\xa4) n\xc3\xa4hd\xc3\xa4\xc3\xa4n itkem\xc3\xa4ss\xc3\xa4._NEWLINE_Yksi tunnetuimmista Polandball-sarjakuvien teemoista on se, ett\xc3\xa4 Puola ei pysty pystyy lent\xc3\xa4m\xc3\xa4\xc3\xa4n avaruuteen. Yksi varhaisimmista sarjakuvista alkaa j\xc3\xa4ttil\xc3\xa4ism\xc3\xa4isen meteorin uhasta iskeyty\xc3\xa4 maahan, jolloin kaikki maat, jotka omaavat avaruustekniikkaa, l\xc3\xa4htev\xc3\xa4t turvaan maapallolta. Sarjakuvan lopussa Puola, joka on yh\xc3\xa4 maapallolla, itkee ja sanoo rikkin\xc3\xa4isell\xc3\xa4 englannin kielell\xc3\xa4 yhden tunnetuimmista Polandball-lausahduksista, "Poland cannot into space" (Puola ei pysty avaruuteen). T\xc3\xa4ll\xc3\xa4 tavoin ven\xc3\xa4l\xc3\xa4iset k\xc3\xa4ytt\xc3\xa4j\xc3\xa4t pystyiv\xc3\xa4t lopettamaan puolalaisten k\xc3\xa4ytt\xc3\xa4jien kanssa k\xc3\xa4ydyn riidan maiden v\xc3\xa4lisest\xc3\xa4 paremmuudesta._NEWLINE_Suomalainen Varusteleka myy meemiin liittyv\xc3\xa4\xc3\xa4 "Puolan avaruusohjelman" hihamerkki\xc3\xa4.\n_START_SECTION_\nMuut maat\n_START_PARAGRAPH_\nPolandball-sarjakuvat voivat my\xc3\xb6s keskitty\xc3\xa4 muihin maihin, mutta sopimuksen mukaan n\xc3\xa4it\xc3\xa4 sarjakuvia kutsutaan my\xc3\xb6s Polandball-sarjakuviksi, vaikka nime\xc3\xa4 countryball-sarjakuva voidaan my\xc3\xb6s k\xc3\xa4ytt\xc3\xa4\xc3\xa4. Muut maat on yleens\xc3\xa4 ilmaistu my\xc3\xb6s palloina, mutta esimerkiksi Singapore esitet\xc3\xa4\xc3\xa4n kolmion muotoisena johon viitataan my\xc3\xb6s nimell\xc3\xa4 Tringapore (englannin kielen sanasta kolmio, triangle); Saksan keisarikunta (Facebookissa ja muualla) tai teoreettinen Nelj\xc3\xa4s valtakunta (Redditiss\xc3\xa4) on korkea suorakulmio jolla on pienet silm\xc3\xa4t ja jolle on annettu nimi Reichtangle (englannin kielen sanasta suorakulmio, rectangle); Israel esitet\xc3\xa4\xc3\xa4n hyperkuutiona (juutalaiseen fysiikkaan viitaten); Kazakstan esitet\xc3\xa4\xc3\xa4n tiilen\xc3\xa4 jolle on annettu nimi Kazakhbrick (englannin kielen sanasta tiili, brick); ja Nepal esitet\xc3\xa4\xc3\xa4n oman lippunsa muotoisena ja lis\xc3\xa4ksi sill\xc3\xa4 on hampaat (englanniksi my\xc3\xb6s Nepalrawr). Lis\xc3\xa4ksi Yhdysvallat esitet\xc3\xa4\xc3\xa4n usein aurinkolasit p\xc3\xa4\xc3\xa4ss\xc3\xa4\xc3\xa4n ja muita maita suurempana. Yhdistyneell\xc3\xa4 kuningaskunnalla on sek\xc3\xa4 monokkeli ett\xc3\xa4 silinterihattu._NEWLINE_Biljardipalloilla 1-8 esitet\xc3\xa4\xc3\xa4n kotoper\xc3\xa4isi\xc3\xa4 etnisi\xc3\xa4 ryhmi\xc3\xa4 ilman tietty\xc3\xa4 kansalaisuutta. Esimerkiksi 1-pallo (keltainen) esitt\xc3\xa4\xc3\xa4 it\xc3\xa4aasialaisia, 7-pallo (tummanpunainen) Pohjois-Amerikan alkuper\xc3\xa4isasukkaita ja 8-pallo (musta) esitt\xc3\xa4\xc3\xa4 afrikkalaisia tai mustia ihmisi\xc3\xa4 yleisesti. Avaruusolentoja esitet\xc3\xa4\xc3\xa4n usein 6-pallolla (vihre\xc3\xa4)._NEWLINE_Polandballin yksinkertaisuus, maailman historian huomiointi ja nykyasioihin keskittyminen on tehnyt ilm\xc3\xb6ist\xc3\xa4 sopivan kansainv\xc3\xa4listen tapahtumien kommentointiin. Esimerkkej\xc3\xa4 n\xc3\xa4ist\xc3\xa4 tapahtumista, mit\xc3\xa4 on k\xc3\xa4sitelty Polandballissa ja mediassa, on kiista Senkaku-saarista, Vuoden 2013 konklaavi jossa uudeksi paaviksi valittiin Jorge Mario Bergoglio, Krimin kriisi ja filippiinil\xc3\xa4isten ty\xc3\xb6l\xc3\xa4isten asema Taiwanissa.\n_START_SECTION_\nArviointi\n_START_PARAGRAPH_\nRaportti ven\xc3\xa4l\xc3\xa4isell\xc3\xa4 Vesti FM-radiokanavalla mainitsi Livejournalissa olevan viestin miss\xc3\xa4 pyydettiin lukijoita nime\xc3\xa4m\xc3\xa4\xc3\xa4n viisi kuvaa jotka tulivat ensimm\xc3\xa4isen\xc3\xa4 mieleen kun aiheena olivat Puola tai puolalaiset. Vastaukset, joita kertyi viisi svua, ja joissa kuvattiin syvi\xc3\xa4 historiallisia siteit\xc3\xa4 Puolan ja Ven\xc3\xa4j\xc3\xa4n v\xc3\xa4lill\xc3\xa4, toi esille aiheita kuten Vale-Dmitri I:n, puolalaisen kirjailijan Alfred Szklarskin teoksen Tomek in the Land of the Kangaroos, puolalaisen Panssaripartio-televisiosarjan, ven\xc3\xa4l\xc3\xa4isvastaisuuden ja Polandballin._NEWLINE_Wojciech Oleksiak, kirjoittaen culture.pl-sivustolla, joka on Puolan hallituksen rahoittaman Adam Mickiewicz-instituutin projekti, jonka tarkoituksena on edist\xc3\xa4\xc3\xa4 puolan kielt\xc3\xa4 ja kulttuuria ulkomailla, huomautti ett\xc3\xa4 johtuen siit\xc3\xa4 ett\xc3\xa4 kuka tahansa joka voi luoda Polandball-sarjakuvan, ilmi\xc3\xb6n olemassaolo on luonut uusia tilaisuuksia ihmisille ilmaista omia henkil\xc3\xb6kohtaisia n\xc3\xa4kemyksi\xc3\xa4\xc3\xa4n rodusta, uskonnosta ja historiasta. H\xc3\xa4n kuvasi Polandballin olevan vertaansa vailla Internetiss\xc3\xa4 ja totesi ett\xc3\xa4 sarjakuvien juonet voivat olla "t\xc3\xb6ykeit\xc3\xa4, ep\xc3\xa4kohteliaita, rasistisia, hyv\xc3\xa4kseenk\xc3\xa4ytt\xc3\xa4vi\xc3\xa4, tai vain tyhmi\xc3\xa4", mutta huomautti ett\xc3\xa4 sarjakuvien poliittisesti ep\xc3\xa4korrekti luonne lis\xc3\xa4si houkuttelevuutta ilmi\xc3\xb6\xc3\xb6n._NEWLINE_Samaan aikaan Oleksiak huomautti, ett\xc3\xa4 Polandball-sarjakuvat yleens\xc3\xa4 liioittelivat puolalaisia stereotypioita, kuten puolalaisten huonoa englannin taitoa verrattuna muihin kansallisuuksiin, ja Puolan olemista t\xc3\xa4ynn\xc3\xa4 tyls\xc3\xa4-\xc3\xa4lyisi\xc3\xa4 psyko-katolisia. Toisaalta jotkin stereotypiat Polandball-sarjakuvissa, kuten puolalaisten kertomukset maansa kunniakkaasta historiasta ja asumisesta marttyyriudessa, jolla on syv\xc3\xa4t juuret, ovat p\xc3\xa4\xc3\xa4osin totta, mutta stereotypiat Puolan monista kansallisista komplekseista ja muiden maiden syyttelyst\xc3\xa4 -  omien mokien ollessa oikeasti syyn\xc3\xa4 - ovat totta ja jokseenkin oikeutettujakin._NEWLINE_Oleksiak huomautti edelleen ett\xc3\xa4 Polandballista puolalaiset voivat oppia olemaan "huumorintajuisia pitk\xc3\xa4aikaisistamme kaunoistamme".'